Fjoråret er ikke noe godt sammenligningsgrunnlag. Da var det sein påske med mye dårlig vær, dårlig skiføre og dårlige stølsveier. Da valgte mange å droppe påske til fjells.Vi er vel omtrent på samme nivå som i et normalår, eller kanskje litt over, sier Nicolay Flaaten i Booking Service på Beitostølen. Ifølge Flaaten er det vanlig at den første halvdelen av påsken har ledige rom, hytter eller leiligheter på Beitostølen, mens den siste helga vanligvis er fullbooket.- Vi har noen få hytter, leiligheter og rom igjen. Men det meste vil trolig være bortbestilt i løpet av en dag eller to, trodde han i går.

Økning i heisene

Tre alpinanlegg som Oppland Arbeiderblad kontaktet i går, kunne melde om en økning i forhold til i fjor. Men tallene er lite sammenlignbare på grunn av de dårlige forholdene i fjor.

Beitostølen Skiheiser hadde de første påskedagene en økning på 30 prosent, noe skiheiseier Steinar Hovi er brukbart fornøyd med.

- Det ser bra ut, sier han, men viser til at år 2000 ikke var noe godt sammenligningsgrunnlag. I forhold til omsetningstallene for de første påskedagene i 1999 er økningen på ni prosent. Derimot sier Hovi at hotellebelegget har løkt betraktelig disse første påskedagene.

Fullt på Filefjell

I det nye Tyin-Filefjell Skisenter var det i helga og i går noe over 400 besøkende hver dag, noe selskapet er brukbart fornøyd med. Alt som finnes av overnattingsplasser i området er bortbestilt, og økningen i skiheisene må derfor komme fra hytteturister og dagbesøkende.

Valdres Alpinsenter hadde også jevn trafikk i går og palmehelga, men ikke noe rekordbesøk, mente folk som kjører mye i anlegget. Noen eksakte tall kunne ikke alpinsenteret gi avisa i går.